cyanic-selkie/wikianc huggingface dataset:
Graužupis (Nemunas)
Įsikūrusios gyvenvietės: Naujokai, Graužėnai
Steve Vasturia
Stivenas Polas Vasturija (Stephen Paul Vasturia), trumpiau – Stivas Vasturija (Steve Vasturia, g. 1995 m. vasario 10 d.) – Jungtinių Valstijų krepšininkas, rungtyniaujantis atakuojančiojo gynėjo arba lengvojo krašto puolėjo padėtyje.
Krepšininko karjerą pradėjo žaisdamas už Šv. Juozapo paruošiamąją mokyklą, kur buvo ypač rezultatyvus (vieneriose rungtynėse pelnė 35 taškus). 2013–2017 m. žaidė ACC lygoje už Notre Dame universitetą. Treniravosi su „Philadelphia 76ers“ komanda. 2017 m. dalyvavo NBA naujokų biržoje, bet nebuvo pakviestas.
Graužėnų pušis
Graužėnų pušis – išskirtinė pušis, valstybės saugomas gamtos paveldo objektas, esantis Jurbarko rajone, Raudonės seniūnijoje, Graužėnų kaime, Panemunių regioninio parko Nemuno kraštovaizdžio draustinyje. Medžio augavietė patenka į Jurbarko miškų urėdijos Veliuonos girininkijos (16 kv.) teritoriją. Pušis paskelbta saugoma 2005 m. miniatiūra|180px|left|Pušies kamienas
Steve Vasturia
2018 m. profesionalo karjerą pradėjo Berlyno „Alboje“. Po pusmečio persikėlė į Ispanijos „Palensijos“ klubą.
Graužėnų pušis
Pušis informaciniu ženklu ar kelio nuorodomis nepažymėta, lankymui nepritaikyta. Pasiekiama iš kelio, užkilus žvyrkeliu šlaitu į Graužėnų dalį, esančią ant kalno, pasukus į kairę (Pušyno gatvę). Visą ją pravažiavus gruntinis kelias baigiasi ties vienkiemiu. Toliau reikia paeiti apie 200 m gyvulių ištryptu taku. Pušis stūkso medžiais ir tankiais krūmais apaugusiame šlaite, besileidžiančiame link Geležiaus upelio. Miškelį supa ganyklos, apjuostos elektriniais piemenimis, dirbamas laukas.
Steve Vasturia
2019–2020 m. sezoną praleido Vokietijos klube Fechtos „Rasta“. Jį atstovaudamas „Bundeslygoje“ vidutiniškai pelnydavo po 13,4 taško, atlikdavo 4,9 rez. perdavimo ir atkovodavo po 3,7 kamuolio.
2020 m. birželį perėjo į Kauno „Žalgirį“ pasirašydamas 2+1 sutartį. 2021 m. rugpjūčio 7 d. paliko „Žalgirį“. 2021 m. rugpjūčio 9 d. pasirašė sutartį su Stambulo „Beşiktaş“ klubu, bet jame taip ir nepradėjo rungtyniauti.
Ona Baliukienė
Ona Baliukienė-Pranckevičiūtė (g. 1943 m. rugpjūčio 10 d. Kurkliuose, dab. Vilnius) – lietuvių poetė.
Biografija
Gimė neturtingų valstiečių šeimoje. Buvo jauniausias vaikas. Be jos šeimoje buvo dvi seserys (Veronika ir Elena) ir keturi broliai (Petras, Pranas, Aloyzas, Juozas).
1950 m. pradėjo lankyti Vajėšių pradinę mokyklą (Anykščių raj.). Vėliau mokėsi septynmetėje kaimo mokykloje, nuo 1957 m. – Anykščių Jono Biliūno vidurinėje mokykloje. Mokykloje pradėjo rašyti eilėraščius.
Nuo 1964 m. studijavo VVPI Lietuvių kalbos ir literatūros fakultete. Tuo metu rašė, spausdinosi studentų laikraštyje.
Nuo 1968 m. dirbo Latavėnų aštuonmetėje mokykloje ir literatūros mokytoja. Po metų – Kurklių vidurinėje mokykloje, o dar po dviejų – Anykščių Antano Vienuolio vidurinėje mokykloje. Rašė renginiams scenarijus, eilėraščius.
1978 m. persikėlė gyventi su šeima į Vilnių ir iki 2000 m. dirbo Šeškinės vidurinėje mokykloje vyresniųjų klasių Lietuvių kalbos ir literatūros mokytoja.
Nuo 2005 m. persikėlė į Anykščių rajoną Mačionių kaime, kur pradėjo rašyti internetinį dienoraštį. Pati fotografuoja, iliustruoja savo kūrybą. Dalyvauja Anykščiuose renginiuose, skaito savo eilėraščius. Jų beveik 1000.
Nuo 2016 m. pardavė namą kurioje gyvena Mačioniu kaime ir persikėlė į Vilnių, kur tęsia savo poeziją, fotografuoja, rašo poezijos knygas.
Gikoniai (Radviliškis)
Gikoniai – buvęs kaimas Radviliškio rajono savivaldybėje, 1 km į vakarus nuo Jasonių.
Divizijos komisaras
thumb|Skiriamasis ženklas Divizijos komisaras  – politinių darbuotojų (komisarų) karinis laipsnis Raudonojoje armijoje 1935–1943 m., atitikęs armijos karinį laipsnį komdivas (vėliau – generolas majoras) arba laivyne – antro rango flagmanas. Aukštesnis laipsnis – korpuso komisaras (atitiko laipsnį komkoras), žemesnis laipsnis – brigados komisaras (atitiko laipsnį kombrigas).
Dvispalvis sorgas
Dvispalvis sorgas (Sorghum bicolor) – magnolijūnų (Magnoliophyta) skyriaus, miglinių (Poaceae) šeimos, Sorghum genties augalas. Sorgo grūdai yra vieni labiausiai paplitusių javų pasaulyje, naudojami maistui, pašarui ir bioetanolio gamybai. Augalas kilęs iš Afrikos, tačiau plačiai sėjamas atogrąžų ir subtropiniuose regionuose. Dvispalvis sorgas yra penkti pagal suvartojimą grūdai pasaulyje po ryžių, kviečių, kukurūzų ir miežių. 2018 m. buvo užauginta 59,34 milijonų tonų.
Divizijos komisaras
Laipsnis įvestas kartu su kitais asmeniniais kariniais laipsniais 1935 m. rugsėjo 22 d. TSRS CVK ir TSRS LKT nutarimu. 1942 m. spalio 19 d. VGK nutarimu karinių komisarų institutas buvo panaikintas. Visi divizijos komisarai gavo viena pakopa žemesnius atitinkamus armijos ar laivyno laipsnius – t. y., pulkininko ar pirmo rango kapitono (tuo metu kombrigo laipsnio nebebuvo).
Skiriamieji ženklai
Divizijos komisaro skiriamieji ženklai – apykakliniuose antsiuvuose po du rombus be kariuomenės rūšies emblemos bei bendras visų politinių darbuotojų ženklas (prisiūta raudona penkiakampė žvaigždė su pjautuvu ir kūju ant abiejų rankovių virš rankogalių). 1941 m. rugpjūčio 1 d. buvo nurodyta šiuos žvaigždės pavidalo antsiuvus nebenešioti.
Dvispalvis sorgas
Naudojimas
Buityje plačiai naudojami ne tik sorgo grūdai (kruopos, miltai), bet ir sultys (iš saldžiojo sorgo), iš kurios daromas sirupas. Šiaudai naudojami statyboje. Iš sorgų stiebų gaminama šluotos, šepečiai. Manoma, kad sorgas išplito iš Etiopijos. Apie sorgus žinota dar Senovės Romoje — jie I a. minėti dabartinės Italijos teritorijoje gyvenusio Plinijaus vyresniojo. Jie taip pat paminėti 401 m. pr. m. e. Kilikijoje (dabartinėje Turkijoje gyvenusio Ksenofonto.
Afrikoje jis naudojamas gaminti kuskusui, košėms, melasai.
Indijoje (marathų kalba jis vadinamas jowar) iš jo kepama duona bhakri (भाक्री).
Kinijoje jis vadinamas 高梁 gaoliang ir yra vienas svarbesnių javų. Iš jo gaminama daug alkoholinių gėrimų: maotai ir gaoliang.
Augalas taip pat gali būti naudojamas pašarams, silosui ir biokurui. Auginamas ir Lietuvoje.
Maistingosios medžiagos
100 gramų žalių sorgų grūdų suteikia 329 kalorijas, yra 72,1 g angliavandenių, 3,5 g riebalų, 10,6 g baltymų.
Vitaminų kiekis 100 g žalių sorgų grūdų: tiamino (vitamino B1) 0,33 mg, riboflavino (vitamino B2) 0,1 mg, Niacino (vitamino B3) 3,7 mg, pantoteno rūgšties (vitamino B5) 0,4 mg, vitamino B6 0,44 mg, folio rūgšties (vitamino B9) 20 μg.
Mineralinių medžiagų kiekis 100 g žalių sorgų grūdų: kalcio 13 mg, geležies 3,4 mg, magnio 165 mg, mangano 1,6 mg, fosforo 289 mg, kalio 363 mg, natrio 2 mg, cinko 1,7 mg.
Tarp sorgų maistingų medžiagų nėra glitimo, tad iš jų grūdų tinkama gaminti maistą sergantiems celiakija.
Produkcija
Didžiausi ariamos žemės plotai, apsėti sorgais, yra Afrikoje ir Azijoje (daugiausiai Indijoje). Vakarų valstybėse išauginama apie 40% sorgų derliaus, plačiausiai naudojamų gyvūnų pašarui.
Taksonomija
Sorghum bicolor rūšis pirmąkart buvo aprašyta vokiečių botaniko Konrado Moencho 1794 m. publikacijoje pavadinimu Methodus Plantas Horti Botanici et Agri Marburgensis: a staminum situ describendi. Pieš tai Karlas Linėjus apie sorgą rašė savo 1753 m. publikacijoje Species plantarum, kurioje paminėjo tris rūšis: Holcus sorghum, Holcus saccaratus ir Holcus bicolor. 1794 m. Moenchas sukūrė Sorghum genties pavadinimą, atskyręs ją nuo Holcus genties, Sorghum bicolor rūšiai priskirdamas visas auginamas sorgo rūšis. .
Miliukiškis
Miliukiškis – buvęs viensėdis Radviliškio rajono savivaldybėje, 1 km į rytus nuo Jasonių.
Nadia Cassini
Nadia Kasini (g. 1949 m. sausio 2 d.) – kino aktorė ir dainininkė.
Biografija
Ji gimė Vudstoke, vokiečio ir italės šeimoje. Anksti palikusi namus, 1968 m. ji persikėlė gyventi į Italiją, kur 8 dešimtmetyje dirbo modeliu, nusifilmavo eilėje filmų (daugiausia erotinių komedijų) ir įrašė keletą estradinės muzikos albumų.
1969-72 m. buvo ištekėjusi už žurnalisto Igorio Cassini, kurio pavarde ir išgarsėjo.
Po skyrybų kurį laiką gyveno Londone su graikų aktoriumi Yorgo Voyagis, su kuriuo 1977 m. susilaukė dukters Kassandros, taip pat tapusios aktore.
Kasini garsėjo savo romanais su pasiturinčiais ir garsiais vyrais, vienas tokių buvo žinomas belgų rašytojas Georges Simenon.
Po karjeros kine pabaigos (ją didžia dalimi nulėmė nesėkminga plastinė veido operacija), ji kurį laiką dirbo televizijoje Prancūzijoje, vėliau grįžo gyventi į JAV.
Filmografija
right|thumb|150px right|thumb|150px right|thumb|150px
Kazimieras Adomas Naruševičius
Kazimieras Adomas Naruševičius (1730–1803 m.) – Lietuvos Didžiosios Kunigaikštystės valstybės ir religinis veikėjas.
Biografija
Kilęs iš Lietuvos Didžiosios Kunigaikštystės bajorų Naruševičių giminės. Jėzuitas.
Vilniaus akademijoje studijavo retoriką, filosofiją, matematiką, kalbas ir teologiją, 1754–1756 m. Prahos universitete – matematiką ir fiziką.
1763 m. įstojo į Jėzuitų ordiną. 1764–1766 m. Vilniaus akademijos spaustuvės prefektas, akademijos profesorius. Nuo 1768 m. Vilniaus bajorų kolegijos rektorius, 1773 m. uždarius Jėzuitų ordiną – Petrikavo Polesėje klebonas. 1780–1788 m. Vilniaus vyriausiosios mokyklos sekretorius, nuo 1790 m. Anykščių klebonas.
Kambarys Romoje
Kambarys Romoje – 2010 m. sukurtas filmas.
Turinys
Filme rodomas veiksmas trunka vieną naktį. Dvi merginos, rusė ir ispanė, susipažįsta viename Romos bare ir prisistato esančios Nataša ir Alba, nors tai greičiausiai netikri vardai. Alba pakviečia naująją pažįstamą į savo kambarį viename iš viešbučių. Atsidūrusios viduje, merginos pasiduoda aistrai. Vėliau Nataša nori išeiti, tačiau apsigalvoja ir lieka iki ryto. Jos pasakoja viena kitai savo gyvenimus, mylisi, nes žino, kad ryte išsiskirs ir daugiau nebesusitiks...
Obelių geležinkelio stotis
Obelių geležinkelio stotis – geležinkelio stotis Obelių mieste (Rokiškio rajonas), Stoties g. 1, geležinkelio ruože Radviliškis–Daugpilis. Nebeveikianti.
Istorija
2001 m. keleivinių traukinių eismas iš Šiaulių dėl mažo keleivių srauto sutrumpintas iki Rokiškio. 2010 m. Vyriausybė nutarė uždaryti Obelių geležinkelio stotį motyvuodama galimu AB „Lietuvos geležinkeliai“ lėšų sutaupymu ir krovininių traukinių pagreitėjimu. 2010 m. stotis uždaryta.
Stūriškiai (Radviliškis)
Stūriškiai – buvęs viensėdis Radviliškio rajono savivaldybėje, 1 km į vakarus nuo Jasonių.
Belen de Eskobaras
Belen de Eskobaras  – miestas Argentinoje, Buenos Airių provincijoje, Didžiųjų Buenos Airių aglomeracijoje, 50 km į šiaurės vakarus nuo Buenos Airių centro, Paranos deltos pakraštyje. Partido centras. Geležinkelio stotis prie Buenos Airių–Rosarijo linijos. Praeina valstybinis kelias nr. 9 link Rosarijo iš šalies šiaurės vakarų. Yra Viešpaties Gimimo ir Šv. Kryžiaus Jono bažnyčios. Auginamos gėlės, yra japoniškas sodas.
Belen de Eskobare gyvena nemažai išeivių iš Japonijos.
Istorija
Vietovė imta vadinti Eskobaru pagal XVI a. kolonistą Alonsą de Eskobarą (Alonso de Escobar). XIX a. pab. gyvenvietę pasiekė geležinkelis. 1959 m. tapo naujai įkurto Eskobaro partido centru. XX a. pab. pateko į besiplečiančią Buenos Airių aglomeraciją.
Bernikai
Bernikai – kaimas Lenkijos šiaurės rytuose, Sidros valsčiuje, Sokulkos apskrityje, Palenkės vaivadijoje. Kaimas yra apie 8 km į šiaurės rytus nuo Sidros, apie 21 km į šiaurę nuo Sokulkos ir 58 km į šiaurės rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Letas Palmaitis
Mykolas Letas Palmaitis (g. 1944 m. gegužės 14 d. Leningrade) – filologas orientalistas ir baltistas, baltų kalbų istorinės gramatikos bei baltų prokalbės, kartvelų (gruzinų, svanų) kalbų, semitų (hebrajų, aramėjų, arabų) filologijos tyrinėtojas. Vadovauja projektui, atkūrusiam prūsų kalbą negausiai pasaulio prūsų bendruomenei (projekto idėją 1983 m. pasiūlė rusų kalbininkas Vladimiras Toporovas).
Studijos Sovietų Sąjungoje
1961–1965 m. studijavo matematiką ir mechaniką Leningrado mechanikos bei Leningrado tiksliosios mechanikos ir optikos institutuose. 1970 m. Leningrado universiteto orientalistikos fakultete apgynė semitologijos magistro laipsnį. 1970 m. ieškodamas baltiškų šaknų persikėlė į Lietuvą, pasikeitė pavardę į Palmaitis. 1975 m. Vilniaus universitete apsigynė baltų kalbų daktaro laipsnį. KGB užkirtus kelią rašyti habilitacijos darbui baltų-finougrų kontaktų srityje, ėmėsi kartvelų kalbų studijų Gruzijoje, kur 1978 m. tapo habilituotu mokslų daktaru indoeuropeistikoje (oponavo akad. Tamazas Gamkrelidzė ir akad. Vytautas Mažiulis). 1981 m. Maskvos aukščiausioji atestacijos komisija mokslinį laipsnį anuliavo, bet Letas Palmaitis jau buvo įdarbintas Vilniaus universiteto baltų filologijos katedros vyresniuoju mokslo darbuotoju.
Darbas Europos Taryboje
Tapo Europos Tarybos Išblaškytų tautinių mažumų instituto direktoriumi. 2000 m. institutas neteko paramos ir buvo uždarytas. 2007 m. išėjo į pensiją. Nuo 2005 m. ėmė bendradarbiauti su „Kavkazcenter“ portalu.
Politinės pažiūros
Sekdamas salafitiniu islamu, skelbia demokratijai priešiškas mintis ir ragina katalikus islamo pavyzdžiu pradėti teokratinį sukilimą, smerkia globalią elektroninę kontrolę. Daug vilčių deda į mesijinio judaizmo sąjūdį, jį laiko apokaliptiniu.
Nemanja Zdravković
Nemanja Zdravkovičius (Nemanja Zdravković; Немања Здравковић; g. 1992 m. gegužės 18 d.) – Serbijos futbolininkas, rungtyniaujantis gynėjo pozicijoje. Atstovavo „Panevėžio“ klubui.
Ročkiai
Ročkiai – kaimas Lazdijų rajono savivaldybėje, 4,5 km į pietvakarius nuo Seirijų. Išsidriekę dviem eilėmis iš šiaurės į pietus per 3 km išilgai Baliūniškio upelio: nuo kelio ir Trako miško šiaurėje iki kelio  pietuose. Rytinė kaimo dalis patenka į Metelių regioninį parką. Pietvakariuose telkšo ežerėlis Prūdelis (Dzerviniškė). Įsikūrusi ekobendruomenė.
Nemanja Zdravković
Karjera
N. Zdravkovičius Serbijos Pirmoje lygoje sužaidė daugiau nei 60 rungtynių, bei pelnė 11 įvarčių.
OFK Bačka
2020–2021 m. rungtyniavo Serbijos Superlygoje, kurioje sužaidė 26 susitikimus atstovaudamas „Bačkos“ klubui.
FK Panevėžys
2021 m. liepos 14 d. pranešta, kad žaidėjas tapo FK Panevėžys nariu. Su N. Zdravkovičiumi „Panevėžio“ futbolo klubas pasirašė pusantrų metų sutartį, kuri turėjo galioti iki 2022 m. sezono pabaigos. Pirmoje lygoje sužaidė vienerias rungtynes.
Dobanovcų klubas
2022 m. pradžioje grįžo į gimtinę ir atstovavo FK Buducnost Dobanovci.
Statistika
Spalvų reikšmės:
Tojokava
Tojokava  – miestas Japonijoje, Aičio prefektūroje.
Istorija
Jis įkurtas 1943 m. birželio 1 d. sujungus Tojokava (豊川町), Ko (国府町), Ušikubo (牛久保町) miestus ir Javata (八幡村) kaimą.
Tojokavos apylinkės apgyvendintos nuo priešistorinių laikų. Naros laikotarpiu, 741 m., Mikavos žemėje įkurta provincijos šventykla, o Tojokavos inari buvo piligrimystės centru nuo 1441 m. Iš čia valdant Tokugavoms kilo daug daimių klanų, kurių žymiausias Makino klanas. Vietovė klestėjo Edo laikotarpiu dėl dviejų sustojimo punktų-miestų.
Po Meidži restauracijos, 1889 m. spalio 1 d., teritorija buvo padalintą į keletą kaimų, kurių vienas buvo Tojokava. 1893 m. Tojokava tapo miestu.
1939 m. įkurtas didelis Tojokavos laivyno arsenalas, vienas didžiausių ginklų gamintojų Japonijos imperijoje. Vienas jo padalinių gamino katanas, stiklo linzes žiūronams. Tūkstančiai pasisiūlė ar buvo nusiųsti čia dirbti, karo pabaigoje prie jų prisidėjo netgi moksleiviai. 1945 m. rugpjūčio 7 d. miestą bombardavo B-29 bombonešiai. Žuvo apie 2,5 tūkst. žmonių. Tojokava buvo vienas iš paskutiniųjų Sąjungininkų bombardavimų Japonijoje, jis vyko kitą dieną po atominės bombos susprogdinimo Hirošimoje.
1955 m. balandžio 12 d. prie Tojokavos prijungtas Mikami kaimas.
San Fernandas (Buenos Airės)
San Fernandas, pilnai San Fernando de la Buena Vista  – miestas Argentinoje, Buenos Airių provincijoje, Didžiųjų Buenos Airių aglomeracijoje, 20 km į šiaurės vakarus nuo Buenos Airių centro, Paranos deltos pakraštyje. Partido centras. Geležinkelio stotis prie Buenos Airių–Rosarijo linijos. Praeina valstybinis kelias nr. 9 link Rosarijo iš šalies šiaurės vakarų. Miestą aptarnauja keletas Buenos Airių miesto autobusų maršrutų. Yra Aransasu Švč. Dievo Motinos bažnyčia, miesto muziejus, senamiestis su būdinga XIX a. architektūra.
Eva Grimaldi
Eva Grimaldi (g. 1961 m. rugsėjo 7 d. Verona) – italų aktorė.
Ji buvo erotinis modelis ir dėka aktų, išspausdintų žurnale vyrams „Playmen“, 1983 m. buvo pakviesta filmuotis TV šou „Drive In“.
Nuo 1986 m. vaidina kine ir yra dirbusi su tokiais režisieriais kaip Joe D'Amato, Mario Monicelli, Federico Fellini, Damiano Damiani ir Claude Chabrol.
Kendži Nagai
thumb|right|270px|Kendži Nagai Kendži Nagai (g. 1957 m. rugpjūčio 27 d. – 2007 m. rugsėjo 27 d.) – japonų fotožurnalistas, nušautas Mianmare per protestus, nukreiptus prieš Mianmaro valdžią 2007-aisiais. Nagai ir toliau fotografavo, gulėdamas ant žemės peršauta krūtine. Jis buvo vienintelis užsienietis, nužudytas per protestus Mianmare.
Biografija
Kendži Nagai užaugo Imabaryje, Ehime, Japonijoje. Ten baigė „Imabari Nishi“ vidurinę mokyklą. Jis studijavo Tokijo Keizai universitete, o jį baigęs, metus studijavo Jungtinėse Amerikos Valstijose. Grįžęs į Japoniją, Nagai dirbo pusės etato darbus, o kiek vėliau pradėjo laisvai samdomo žurnalisto karjerą.
Dirbdamas fotožurnalistu pagal kontraktą Tokijo AFP žiniose, Nagai buvo įpratęs vykti į itin pavojingas vietas Vidurio Rytuose. Nuo 1997-ųjų iki savo mirties Nagai vykdė užduotis Afganistane, Kambodžoje, Palestinoje bei Irake, kur nuotraukose įamžindavo karo realybę.
Nagai atvyko į Mianmarą (buvusi Birma) dvi dienos prieš tai, kai šalies valdžia ėmė atakuoti budistų vienuolius, protestavusius prieš karines organizacijas, kurios valdė šalį nuo demokratinės valdžios nuvertimo 1962-aisiais. Protestai prasidėjo, kai naujoji valdžia padidino degalų kainą, o vėliau išaugo į masines demonstracijas, į kurias susirinkdavo tūkstantinės minios. Šias prodemokratines eitynes Jangono gatvėmis organizavo budistų vienuoliai.
Anot „The Times“, Nagai kolega sakė, kad sužinojęs apie užduotį Mianmare, jis buvo neperkalbamas. Nagai tikėjo, kad jis privalo vykti ten, „kur niekas nenori vykti“.
Mirtis
Nagai buvo Mianmare nuo antradienio, rugsėjo 25 d., kur atliko užduotį rengti fotoreportažus apie protestus, nukreiptus prieš Mianmaro valdžią. Ketvirtadienį, rugsėjo 27 d., Nagai fotografavo protestus prie „Traders“ viešbučio, kai kareiviai ėmė šaudyti į demonstrantus. Jie mirtinai sužeidė Nagai ir, kaip kalbama, sužeidė kitą užsienio žurnalistą.
Prieštaringi pranešimai iš pradžių teigė, jog Nagai kliudė atsitiktinė kulka, iššauta kareivio ar šauta iš fronto. „Atsitiktinės kulkos“ paaiškinimą pateikė Mianmaro valdžia, tikėdamasi, jog taip pasiaiškins dėl žurnalisto mirties. Tačiau vaizdo medžiaga, kurią gavo japonų televizija, parodė, kad Mianmaro kareivis smarkiai stumtelėjo Nagai ant žemės ir šovė į jį iš arti. Nuotrauka, daryta Adreso Latifo, pasirodė pirmajame „The New York Times“ puslapyje rugsėjo 28 d. Sprendžiant iš raiščio, kurį buvo užsirišęs į Nagai šovęs kareivis, jis priklausė pėstininkų divizijai (tikėtina LID 66) bei vadovavo minios kontrolei Jangone protesto metu.
Japonijos ambasadoje Mianmare gydytojas nustatė mirtinos kulkos, nužudžiusios Nagai, trajektoriją. Jis teigė, kad kulka įėjo į Nagai krūtinę per dešinę pusę ir, pervėrusi širdį, išėjo per jo nugarą.
Spalio 8 dieną nauja vaizdo medžiaga atskleidė, kaip Mianmaro kareivis konfiskavo nukritusią Nagai video kamerą. Ši medžiaga buvo parodyta per Japonijos naujienų laidą. Andrees Latif daryta nuotrauka, kurioje Nagai, nors ir pašautas Mianmaro kareivio, tebelaiko rankose fotoaparatą, 2008 m. laimėjo Pulicerio premiją už „Karštų naujienų nuotrauką“.
Atsakas
„Reporteriai be sienų“ (RWB) sakė, jog Nagai buvo pasmerktas mirti, nes rankoje nešėsi kamerą, kuri [rodo], kas šis yra žurnalistas. RWB Vašingtono filialo direktorė Liusi Morilon teigė, kad Nagai „buvo paliktas mirti gatvėje“.
Japonijos Ministras Pirmininkas Jasuo Fakuda apraudojo Nagai mirtį kaip „itin nelaimingą“, o vicepremjeras Nobutaka Machimura sakė, kad melsis už fotografą. Jis sakė: „Mes reiškiame griežtą protestą prieš Mianmario valdžią ir reikalaujame, kad būtų atliktas išsamus fotografo nužudymo tyrimas. Mes reikalaujame Mianmaro imtis tinkamų veiksmų užtikrinant Japonijos piliečių ir šalies saugumą“.
Rugsėjo 28 d. Masahiko Komura susitikimo su Mianmaro Užsienio reikalų ministru Nyan Win metu šiam išsakė kaltinimus dėl Nagai nužudymo. Yabunaka Mitoji, Japonijos užsienio reikalų atstovas, paliko Mianmarą rugsėjo 30-ąją.
Nors Nyan Win paskelbė ofiacialų atsiprašymą Japonijai, tačiau straipsnyje, publikuotame vietiniame Mianmaro laikraštyje, kurį valdo šalies valdžia, buvo rašoma, kad Nagai į šalį atvyko gavęs turisto vizą vietoj reikalingos žurnalisto vizos ir apkaltino fotografą negavus leidimo ruošti medžiagos žinioms jų šalyje. Straipsnyje buvo pabrėžta, kad incidentas įvyko esant karo padėčiai šalyje ir kareiviai negalėjo atskirti Mianmaro gyventojų nuo japonų, nes šie yra panašūs. Straipsnis buvo paskelbtas spalio 13 d.
Nagai tėvas Hideo žiniasklaidai pranešė: „Aš nenoriu, kad Mianmaro valdžia griebtųsi tokių priemonių. Aš tiesiog noriu, kad tokių nelaimių būtų išvengta ateityje“. Pasak Japonijos Užsienio Reikalų Ministro Masahiko Komuros, Japonija svarsto nutraukti pagalbos tiekimą Mianmarui.
Japonų žurnalistai, intelektualai bei įžymybės, protestuodami prieš Nagai nužudymą bei siekdami, kad būtų grąžintas jo fotoaparatas ir juosta, įkūrė „Grupę, smerkiančią pono Nagai nužudymą, įvykdytą Mianmario armijos“. Iki 2007-ųjų gruodžio grupė Japonijoje surinko 20 tūkst. parašų. Gruodžio 26-ąją grupė savo tinklalapyje paskelbė anglišką protesto laiško versiją ir pradėjo rinkti parašus tarptautiniu mastu.
Kendži Nagai apdovanojimas
Birmos Žiniasklaidos asociacija pranešė įkūrusi apdovanojimą, skirtą pagerbti Nagai. Apdovanojimo tikslas – pripažinti asmenis, kurie pranešė tiesą apie situaciją Mianmare. Pirmasis apdovanojimas įteiktas 2009-aisiais Eint Khang Oo, Mianmaro žurnalistei.
Vaižgai (Pakalniškiai)
Vaižgai – buvęs viensėdis Radviliškio rajono savivaldybėje, 1 km į šiaurės vakarus nuo Vaižgų kaimo.
Bužokas
Bužokas – upė Ukrainoje, Chmelnyckio srityje; kairysis Pietinio Bugo intakas. Upės ilgis siekia 78 km, baseino plotas – 704 km². Ties Bužoko ir Pietinio Bugo santaka įsikūręs Medžybižas.
Intakas (Talkotas)
Intakas – upelis, tekantis Jurbarko rajone, Skirsnemunės seniūnijoje, Talkoto dešinysis intakas. Įtekėjimo vietos atstumas nuo Talkoto žiočių: 0,9 km, upelio ilgis: 2,9 km.
Bužokas
Upės mityba mišri. Užšąla gruodžio pradžioje, o atitirpsta kovo pabaigoje. Vanduo naudojamas namų ūkio reikmėms.
Intakas (Talkotas)
Upelio aukštupys yra viršutinėje Nemuno terasoje, Skirsnemunės ir Girvalakių paribio dirbamuose laukuose. Upelis natūralia vaga, apaugusia krūmais ir medžiais, į Nemuno slėnį leidžiasi vakariniu Skirsnemunės gyvenvietės pakraščiu. Pratekėjęs kelią, įsilieja Talkotą.
Įsikūrusios gyvenvietės: Girvalakiai, Skirsnemunė.
Abiejų Tautų Respublikos okupacija Maskvoje
Abiejų Tautų Respublikos okupacija Maskvoje – ATR-Rusijos karo metu (1610–1612 m.) vykusi Maskvos okupacija. miniatiūra|ATR interventų išvijimas iš [[Maskvos kremlius|kremliaus]]
Istorija
1609 m. rugsėjį ATR kariuomenė, vadovaujama Zigmanto Vazos, įsiveržė į Rusiją. Klušino mūšyje laimėjo ATR, tai atvėrė kelią į Maskvą. 1610 m. rudenį lenkų ir lietuvių įgula, vadovaujama Stanislovo Žolkievskio be pasispriešinimo užėmė miestą. Miesto okupacijos iniciatorius buvo Zigmantas Vaza, o S. Žolkevskis nepalaikė šios idėjos. Okupantus rėmė dalis vietinių bajorų. 1611 m. kovą Maskvoje kilo sukilimas prieš ATR valdžią. Maskvėnus rėmė pašauktiniai, siekę išvaduoti Maskvą. ATR kareiviai buvo apsupti kremliuje. 1612 m. ten kilo badas. 1612 m. rugsėjį Maskvos mūšyje laimėjo kunigaikščio Dmitrijaus Požarskio ir Kuzmos Minino pašauktiniai. Po pralaimėto mūšio pagrindinė ATR kariuomenės dalis atsitraukė nuo Maskvos. Lapkričio 7 d. ATR įgula Maskvoje kapituliavo. Lenkų ir lietuvių kariai buvo rusų nelaisvėje iki 1619 m.
Maskvos išvadavimas Rusijoje švenčiamas lapkričio 4 d. kaip Tautos vienybės diena.
Vilkaviškio geležinkelio stotis
Vilkaviškio geležinkelio stotis – stotis 3 km į šiaurės vakarus nuo Vilkaviškio miesto, Didžiųjų Šelvių kaime. Stoja traukiniai Kaunas–Kybartai.
Zalesis (Sokulka)
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. XIX a. buvo kaimas Sokulkos apskrities Makovlianų valsčiuje.
Vilkaviškio geležinkelio stotis
Istorija
Stotis įkurta apie 1862 m. prie Peterburgo–Varšuvos geležinkelio kaip IV klasės Vilkaviškio geležinkelio stotis Šelvių kaime. I pasaulinio karo metais ir po jo veikė siaurasis geležinkelis (arklių trauka) į Vilkaviškio miestą.
1925 m. suprojektuotas naujas stoties pastatas, kurio architektas – Edmundas Frykas. Pastatas eklektiškos stilistikos – puošnus, barokinio silueto frontonas, kuris papuoštas smukiomis detalėmis: romaninėmis arkutėmis, tautine simbolika (Vytis, Gediminaičių stulpų motyvas). Interjere yra art deco elementų. Pagrindinis fasadas – modernizuoto istorizmo. Kaip tuomet buvo įprasta statant visuomeninius pastatus, įrengta ne tik stotis, bet ir gyvenamosios bei kitos patalpos.
2003–2005 m. stotis restauruota. 2014 m. birželio 14 d. ant stoties pašventinta Lietuvos gyventojų genocido ir rezistencijos tyrimo centro suprojektuota atminimo lenta iš stoties masiškai tremtiems Lietuvos gyventojams atminti.
Zalesis (Sokulka)
Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1919-1954 m. kaimas buvo Zalesio valsčiaus centras. 1975-1998 m. priklausė Balstogės vaivadijai.
Puskelnių apylinkė
Puskelnių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šunskų valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Būdviečių apylinkės.
Gibraltar United FC
Gibraltar United Football Club – buvęs futbolo klubas iš Gibraltaro, įkurtas 2011 m. Yra žaidę Premier divizione.
Istorija
Klubas įkurtas 1943 m., o perkurtas 2014 m.
2014–2015 m. sezone tapo Second Division nugalėtojais ir pateko į aukščiausią lygą.
Nuo 2015 m. žaidė aukščiausioje šalies futbolo lygoje. Turėjo įsiskolinimų ir dėl to nebegalėjo tęsti dalyvavimo pirmenybėse.
Pabradės geležinkelio stotis
Pabradės geležinkelio stotis – geležinkelio stotis Pabradės mieste, Bažnyčios g. 9. Stotyje stoja priemiestiniai keleiviniai traukiniai Vilnius–Turmantas.
Istorija
Stotis įkurta 1862 m. tarp Družilių ir Švenčionių stočių. Tai buvo IV klasės geležinkelio stotis.
2010 m. Afrikos lengvosios atletikos čempionatas
2010 m. Afrikos lengvosios atletikos čempionatas – 17-as Afrikos lengvosios atletikos konfederacijos organizuotas geriausių Afrikos šalių lengvaatlečių varžybos. Varžybos vyko liepos 28 - rugpjūčio 1 d. Nairbyje, Kenija. Šaliai surengti čempionatą teisės suteiktos 2007 m. konfederacijos kongrese Dakare, Senegale. Čempionatą buvo numatyta rengti balandžio 28 - gegužės 2 dienomis, bet dėl užtrukusio pasiruošimo buvo atidėtas ir pakeistas stadionas.
Elektrėnų biokuro katilinė
Elektrėnų biokuro katilinė – vietinį biokurą deginanti šiluminė jėgainė Elektrėnuose.
Istorija
Projektas inicijuotas 2011 m. rugsėjo mėnesį. 2012 m. parengta galimybių studija, paruošti pirkimo dokumentai, paskelbtas tarptautinis rangos darbų pirkimas. 2014 m. vasario 14 d. katilinės statybų aikštelėje įbetonuota statybos pradžią simbolizuojanti kapsulė. Biokuro sandėlis ir katilinės įrenginiams skirti statiniai buvo statomi ant gręžtinių polinių pamatų su gelžbetonine monolitine atramine plokšte. Pamatus sutvirtinsiantys 400 mm skersmens poliai buvo įleisti į 14 m gylį. Ant išlietų pamatų buvo sumontuoti biokuro katilai. Vėliau buvo konstruojamas pastato karkasas, viduje vyko technologinės įrangos montavimo darbai. Vieno katilo aukštis siekia 15 m, o skersmuo – 5 m.
2015 m. gegužės 13 d. jėgainė oficialiai atidaryta. Atidarymo ceremonijoje lankėsi premjeras Algirdas Butkevičius ir žemės ūkio ministrė Virginija Baltraitienė. Visa projekto vertė - 18 milijonai €. 1,73 mln. € paramą projektui skyrė Europos Sąjunga, likusias reikalingas lėšas skyrė „Lietuvos energijos gamyba“, dalį paskolino komerciniai bankai.
Pajėgumai
Elektrėnų biokuro katilinėje numatoma įrengti du verdančio sluoksnio vandens šildymo katilai, kurių bendra galia yra per 40 MW. Išmetamų dujų valymui įrengti du elektrostatiniai filtrai ir du dūmų kondensaciniai įrenginiai, kurie susigrąžina dalį energijos iš išmetamųjų dujų kondensuodami vandens garus.
Biokuro katilinė užtikrins virš 90 % Elektrėnų miesto, įmonės „Kietaviškių gausa“ šiltnamių ir „Lietuvos energijos gamybos“ valdomo Elektrėnų komplekso šilumos poreikio.
25-asis Lietuvos korespondencinių šachmatų čempionatas
25-asis Lietuvos korespondencinių šachmatų čempionatas - tai individualios nuotolinės šachmatų varžybos vykdomos pagal ICCF taisykles.
Čempionatas
Susidėjo iš pusfinalio ir finalo turnyrų.
Pusfinalis
Turnyro pradžia 2003 m. lapkričio mėn., pabaiga - 2005 m. balandžio mėn. Visos partijos buvo žaidžiamos vienu metu elektroniniu paštu. Galvojimui kiekvienam dalyviui vienam ėjimui buvo skirtos 6 dienos. Sutaupytas laikas kaupėsi. Jo kontrolė: kas 10 ėjimų.
Nobuo Fudžišima
(g. 1950 m. balandžio 8 d.) – buvęs japonų futbolininkas, rungtyniavęs Japonijos rinktinėje.
25-asis Lietuvos korespondencinių šachmatų čempionatas
Vietų paskirstymas
Taškų lygybės atveju vietos žaidėjui nustatomos sekančia tvarka: pagal Bergerio koeficientą, tarpusavio rezultatą, pergalių skaičių ir pergalių juodaisiais skaičių.
Nobuo Fudžišima
Nacionalinėje komandoje žaidė 1971–1979 m.
25-asis Lietuvos korespondencinių šachmatų čempionatas
Pusfinalio rezultatai
Pirmąją vietą užėmė Bronius Rimkus, surinkęs 10,5 taško. Tašku atsilikęs Bronislavas Krikščiūnas liko antras. Trečias liko Stanislovas Kučinskas su 9 taškais. Bronius Rimkus ir Bronislavas Krikščiūnas įgijo teisę dalyvauti  čempionato finaliniame turnyre.
Čempionato finalas
Finalo pradžia - 2005.12.01, pabaiga – 2007.03.17. Finalo varžybos vyko naudojant serverį.
Fiksuojama turnyro pradžia. Turnyro pabaigos datos nėra. Dalyviai, užėmę I, II ir III vietas, apdovanojami: medaliais, diplomais. Čempionui suteikiamas meistro vardas. Žaidėjai, užėmę 1 - 6 vietas, įgyja teisę startuoti sekančiose Lietuvos elektroninio pašto pirmenybėse.
Pasitraukusių iš turnyro dėl pateisinamų priežasčių dalyvių partijos priteisiamos arba anuliuojamos. Pasitraukusiems be pateisinamų priežasčių dalyviams nebaigtos partijos pripažįstamos pralaimėtomis.
Laikas galvojimui
Kiekvienam dalyviui skiriama 40 dienų 10 ėjimų. Kontrolė kas 10 ėjimų. Pradelsus laiką, užskaitomas pralaimėjimas, jeigu dėl to nėra rimtų priežasčių. Neatsakius daugiau kaip 40 dienų ir neinformavus apie tai turnyro direktoriaus, net jei yra pakankamai laiko, fiksuojamas pralaimėjimas. Kiekvienas dalyvis per metus gali pasiimti 30 d. atostogų. Galima gauti specialių atostogų
Finalo lentelė
Pastaba. Įrašas lentelėje 2200P reiškia - laikina reikšmė.
Prizininkai
25-ojo Lietuvos korespondencinių šachmatų čempionato nugalėtoju tapo klaipėdietis Žilvinas Lapėginas, pelnęs 11 taškų. Į likusius medalius pretendavo du dalyviai : Bronislavas Krikščiūnas ir Anatolijus Novikovas, surinkę po 10 taškų. Jų užimtų vietų nustatymui buvo pasitelkti papildomi rodikliai. Pirmoj eilėj buvo lygintas Sonenbergerio koeficientas. Jis buvo aukštesnis Bronislavo Krikščiūno (SB – 61,5). Jam ir atiteko sidabro medalis, o bronzos medaliu buvo apdovanotas vilnietis tarptautinis korespondencinių šachmatų meistras Anatolijus Novikovas.
Mis Pasaulis 1985
Mis Pasaulis 1985 – 35-oji konkurso Mis Pasaulis ceremonija, vykusi Londone. Konkurso nugalėtoja tapo Hólmfríður Karlsdóttir iš Islandijos.
Ugochukwu Oduenyi
Ugočukvu Odueni (Ugochukwu Ogbonnaya Oduenyi; g. 1996 m. vasario 3 d.) – Nigerijos futbolininkas, puolėjas.
Žaidė Lietuvoje ir atstovavo Kauno rajono „Hegelmann“ futbolo klubui.
Karjera
Karjerą pradėjo „E & A“ akademijoje (Nigerija). Pirmąją profesionalią sutartį pasirašė su LASK Linz (Austrija).
Nuo 2019 m. sezono atstovavo SV Ried (Austrija). Šis klubas 2019–2020 m. sezone tapo Antros lygos nugalėtoju.
2021 m. trumpai rungtyniavo FK Minaj (Ukraina) ir per 7 rungtynes pelnė vieną įvartį Premjer lygoje.
Vėliau persikėlė į Kazachstaną, kur atstovavo „Žetysu“ klubui, sužaidė 9 rungtynes ir įvarčių nepelnė.
Karjerą tęsė Ivanicos „Javor“ klube (Serbija). 2021–2022 m. Serbijos Pirmoje lygoje šis klubas užėmė antrąją vietą ir iškopė į 2022–2023 m. Superlygą. Nigerietis sužaidė keturiolika rungtynių Pirmoje lygoje, bei trejas – Superlygoje. Įvarčiais Serbijoje nepasižymėjo.
FC Hegelmann
2023 m. atstovavo FC Hegelmann klubui.
2023 m. balandžio 23 d. debiutavo naujoje komandoje A lygos rungtynėse prieš DFK Dainava.
2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš FK Atmosfera. Po žaidėjo tikslaus smūgio rezultatas tapo 4:0, kuris nebepakito iki rungtynių pabaigos.
Statistika
Spalvų reikšmės:
Stavorovas
Stavorovas – kaimas Lenkijos šiaurės rytuose, Sidros valsčiuje, Sokulkos apskrityje, Palenkės vaivadijoje. Kaimas yra apie 7 km į šiaurės rytus nuo Sidros, apie 21 km į šiaurę nuo Sokulkos ir 58 km į šiaurės rytus nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Porthcawl Town FC
Porthcawl Town FC – Velso futbolo klubas, įkurtas Portkaule.
Istorija
Yra dalyvavę antros pakopos pirmenybėse, bet jose neįsitvirtino. 2010 m. komanda buvo išformuota.
Euhemerizmas
Euhemerizmas – teorija, anot kurios, dievai yra sudievinti valdovai, didvyriai, o religiniai mitai – fantastiškai perteikti iš tiesų įvykę istoriniai įvykiai.
Pavadinta pagal IV–III a. pr. m. e. gyvenusį senovės graikų filosofą ir rašytoją Euhemerą, savo teoriją išdėsčiusį iki šių dienų tik fragmentų pavidalu išlikusiame veikale „Šventieji užrašai“. Nepaisant to, racionaliai mitus aiškinti pradėta žymiai anksčiau, tokį aiškinimą propagavo kai kurie Jonijos logografai (vienas jų – Hekatajas Miletietis).
Euhemeristine koncepcija kai kada vadovaujamasi, nagrinėjant mitus istoriniu atžvilgiu. Euhemerizmo nepripažįsta mitologai, kurie taiko lyginamosios kalbotyros tyrimų metodus.
Jaluvka (Sidros valsčius)
Jaluvka – kaimas Lenkijos šiaurės rytuose, Sidros valsčiuje, Sokulkos apskrityje, Palenkės vaivadijoje. Kaimas yra apie 7 km į pietvakarius nuo Sidros, apie 16 km į šiaurės vakarus nuo Sokulkos ir 46 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Kosmas
Kosmas arba kosmosas (🇬🇷 'tvarka, valdžia, puošmena, grožis, pasaulis') – svarbi senovės graikų filosofijos sąvoka, nusakanti pasaulio tvarką, jo grožį, taip pat patį pasaulį kaip tvarkingą ir gražią esinių visumą.
Purmsatų piliakalnis
Purmsatų piliakalnis – piliakalnis Kurše, Priekulės savivaldybės teritorijoje, Virgos valsčius, Latvija. Pasiekiamas nuo kelio – P114 Priekulė ties Ozoliais pasukus į vakarus, pravažiavus Kalėtus ir pasukus šiaurėn link Purmsatų, pravažiavus Birkstalės upę keliuku pasukus į vakarus, yra už 280 m.
Kosmas
Kosmas – daugiaplotmis žodis. Jis kildinamas iš 'skelbti, pranešti'. Pirmine prasme reiškė tvarką, tinkamumą, dorą, puošmeną. Pitagoras kosmą vartojo visatos tvarkos prasme. Anaksagoras įvedė kosminio intelekto (nuso) sąvoką. Kosmą savo filosofijoje aptarė Anaksimandras Miletietis, Filolajas Krotonietis, Herakleitas, Parmenidas, Empedoklis, Demokritas, Poseidonijas ir daug kitų mąstytojų. Herakleitas teigė, kad kosmas – tai nei dievų, nei žmonių nesukurta daili ir tobula visatos tvarka.
Purmsatų piliakalnis
Piliakalnis
Piliakalnis įrengtas Birkstalės dešiniajame krante. Valstybės saugomas paminklas.
Uzbekijos futbolo varžybos 2020 m.
Uzbekijos futbolo varžybos 2020 m.
Galutinė lentelė
Šaltinis:
Poseidonijas
Poseidonijas (🇬🇷,, 135–51 m. pr. m. e.) – senovės graikų filosofas, svarbiausias vidurinio stoicizmo atstovas.
Biografija
Poseidonijas, pramintas „Atletu“, gimė Apamėjoje (dab. Sirija), mokėsi pas stoikų filosofą Panaetijų. Keliavo po Afriką, Ispaniją, Italiją, Galiją, Ligūriją, Siciliją. Įsikūrė Rode, kur pradėjo dėstyti ir subūrė didelį būrį pasekėjų. Buvo įtakingiausias stoikų filosofas visoje Romos imperijoje. Pas Poseidonijų mokėsi ir su juo bičiuliavosi Ciceronas. Apie jo gyvenimą rašė romėnų autoriai Seneka ir Strabonas.
Filosofija
Poseidonijas parašė virš 20 veikalų, tačiau nė vienas jų neišliko. Filosofas stoicizmą derino su Platono, pitagorininkų idėjomis. Filosofines pažiūras ir kultūros istoriją grindė tiksliųjų mokslų duomenimis, savo atliktų tyrimų (fizikos, astronomijos, geologijos, geografijos, botanikos, psichologijos, medicinos ir kitų) rezultatais (bandė apskaičiuoti Žemės skersmenį, Saulės nuotolį ir kt.).
Daug dėmesio skyrė kosmo sampratai: jį laikė visa apimančia, gyva, apskirta, protinga būtybe. Kosmo esmė – Dievas. Kosmas persmelktas pasaulinės simpatijos, jo dalys susietos pneuma, dėl kurios galimi visi veiksmai. Anot Posidonijo, eono pabaigoje kosmas atsinaujinsiąs pasauliniame gaisre. Iki šio gaisro gyvuosiančios ir protingos sielos.
Etikoje pabrėžė proto svarbą, iškėlė išmintingumo, vyriškumo, teisingumo, santūrumo ir didžiadvasiškumo dorybes.
Vaidas Žlabys
Vaidas Žlabys (g. 1986 m. gruodžio 13 d.) – ilgų nuotolių bėgikas, dalyvaujantis bekelės ir plento varžybose.
Pasiekimai
Nuo 2012 m., anot jo, per treniruotes bėgdavo vos po 3 kilometrus, o dabar per metus metus jis įveikia daugiau nei 5 000 kilometrų. Vaidas Žlabys teigia, kad niekada neturėjo jokio bėgimo trenerio ir visoms varžyboms iki šiol ruošėsi savarankiškai. Nuo 2013 m. jis Lietuvą Europos ir Pasaulio čempionatuose atstovavo 5 kartus tiek bėgimo bekele, tiek plento bėgimo varžybose. 2016 m. jis buvo 10-as pagal greitį maratonininkas Lietuvoje. Nuo 2017 m. jis susitelkė į Pasaulio bekelės ultramaratonų taurės rungtynes. 2017 m. užėmė 23-ąją vietą bendrojoje įskaitoje.
Bekelės varžybos
Prestižiškiausi laimėjimai:
Plento varžybos
2017 m. pasiekė savo asmeninį geriausią rezultatą Otavos maratone.
Nacionaliniai rekordai
2016 m. gegužės 14 d. Vilniaus prekybos centre „Ozas“ Vaidas Žlabys inicijavo projektą „100 km ant bėgimo takelio“, kurio metu užfiksavo Lietuvos rekordą – jis įveikė ilgiausią atstumą ant bėgimo takelio. Vaidas Žlabys 100 km ant bėgimo takelio įveikė per 7 val. 15 min. 40 sek.
Marvel Entertainment
„Marvel Entertainment, LLC“ (buvusi „Marvel Enterprises“ ir „Toy Biz, Inc.“) – JAV pramogų industrijos korporacija. Įmonė sukurta 1998 m. birželio mėn. Niujorke, susijungus „Marvel Entertainment Group Inc.“ ir „Toy Biz“ bendrovėms. Bendrovė yra dukterinė „The Walt Disney Company“ įmonė, labiausiai žinoma dėl sukurtų „Marvel Comics“ komiksų autorystės bei „Marvel Cinematic Universe (MCU)“ filmų. 2009 m. už 4 mlrd. JAV dolerių „The Walt Disney Business“ įsigijo „Marvel Entertainment“. Nuo to laiko ji tapo LLC (ribotos atsakomybės bendrovė) įmone. „Marvel Studios“ reorganizacijos pradžioje, kai „Marvel Entertainment“ tapo „The Walt Disney Studios“, finansinės atskaitomybės tikslais „Marvel“ įmonė buvo įtraukta į „Disney“ vartotojų produktų segmentą.
„Marvel Enterntainment“ per savo gyvavimo laikotarpį bendradarbiavo ir derėjosi su skirtingo pobūdžio įmonėmis. Nuo 2019 m. „Marvel“ yra sudariusi filmų licencijavimo sutartis su „Sony Pictures“ („Žmogaus–voro“ filmams) ir „Universal Pictures“ (dėl visų būsimų „Marvel Studios“ sukurtų  „Halko“ filmų platinimo teisių), taip pat pramogų parkų licencijavimo sutartis su „IMG Worlds of Adventure“ ir „Universal Parks & Resorts (tam tikroms „Marvel“ veikėjų teisėms „Islands of Adventure“ ir „Universal Studios Japan“). Be šių sutarčių su „Universal Parks & Resorts“, „Marvel“ personažai ir simbolika taip pat pasirodė ir „Disney Parks“.
„Marvel Entertainment Group“
„Marvel Entertainment Group, Inc.“ („Marvel“ arba „MEG“), kuriai priklauso „Marvel Comics“ ir „Marvel Productions“, buvo įkurta 1986 m. gruodžio 2 d. Tais metais, žlugus „Cadence Industries“, ji buvo parduota „New World Entertainment Ltd“.
1989 m. sausio 6 d. Ronaldo Perelmano įmonė „MacAndrews & Forbes Holdings“ įsigijo „Marvel Entertainment Group“ iš „New World“ už 82,5 mln. JAV dolerių, o „Marvel Productions“ buvo įtraukta į „New World“ televizijos ir filmų padalinį.
Viešas siūlymas ir pirkimas
1991 m. liepos 15 d. „Marvel“ išleido 40 proc. akcijų paketą (simbolis NYSE: MRV), iš kurio 40 mln. JAV dolerių gautų pajamų pagal susitarimą turėjo atitekti „Andrews Group“, tuometinei „Marvel“ įmonę patronuojančiai bendrovei, priklausančiai „MacAndrews & Forbes Holdings“.
Micuo Vatanabe
(g. 1953 m. birželio 4 d.) – buvęs japonų futbolininkas, rungtyniavęs Japonijos rinktinėje.
Marvel Entertainment
Viešas siūlymas ir pirkimas
„Marvel Entertainment Group“ savo plėtrą vykdyti pradėjo XX a. 10-ojo deš. pradžioje:
Micuo Vatanabe
Nacionalinėje komandoje žaidė 1974–1979 m.
Marvel Entertainment
Bankrotas ir „Marvel Studios“
1995 m. pabaigoje, dar valdant R. Perelmanui, „Marvel“ užfiksavo pirmąjį metinį nuostolį, kuriam turėjo įtakos nestabili rinka ir menkas mažos įmonės pajėgumas. 1996 m. sausio 4 d. „Marvel“ atleido 275 darbuotojus.
1996 m. pabaigoje R. Perelmanas pasiūlė „Marvel“ gelbėjimo planą. Pagal jį, R. Perelmanui sumokėjus 350 mln. JAV dolerių už „Toy Biz“ akcijas, kurių jis tuo metu dar neturėjo, verslas susijungtų su „Toy Biz“. Gavęs naujas „Marvel“ akcijas, jis išlaikytų 80 proc. savo akcijų.
Tautkaičių apylinkė
Tautkaičių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Sasnavos valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Būdviečių apylinkės.
Marvel Entertainment
Bankrotas ir „Marvel Studios“
1996 m. gruodžio 27 d. „Marvel Corporation“ pagal 11 skyrių pateikė prašymą dėl apsaugos nuo bankroto. Amerikiečių verslininkas ir investuotojas Carlas Icahnas pradėjo supirkinėti „Marvel“ obligacijas už 20 proc. jų vertės, bandydamas sužlugdyti R. Perelmano planą. 1997 m. vasario mėn. bankroto teismas leido C. Icahnui perimti įmonės akcijų kontrolę. Vėliau, 1997 m. birželį, C. Icahnas gavo teisę pakeisti „Marvel“ direktorių bei valdybos sudėtį, įskaitant ir R.Perelmaną.
„Toy Biz“ sutiko 1997 m. gruodį, po bankroto pertvarkius „Marvel“, perpirkti įmonę iš bankų. 1997 m. gruodžio mėn. bankroto teismas C. Icahną nušalino nuo pareigų ir paskyrė korporacijai vadovauti kitą patikėtinį. 1998 m. balandį, kol vyko teisinė kova, NYSE išbraukė „Marvel“ akcijas.
2008 m. rugpjūtį buvęs generalinis direktorius R. Perelmanas sutiko sumokėti 80 mln. JAV dolerių, kad patenkintų ieškinį, kuriame teigiama, kad jis, būdamas atsakingas už įmonę, iššvaistė 553,5 mln. JAV dolerių.
„Marvel“ įmonės / padaliniai
1998 m. birželio 2 d. „Toy Biz“ ir „Marvel Entertainment Group“, siekdami išvengti bankroto, susijungė ir tapo viena įmone – „Marvel Enterprises“. „Fleer/Skybox“ 1999 m. vasarį buvo parduota už 30 mln. JAV dolerių įmonei, kurią įkūrė tėvas ir sūnus Alexas ir Rogeris Grassai.
Vėliau kilo ginčas dėl tokių vardų kaip „Žmogus–voras“ nuosavybės. „Toy Biz“ su advokato pagalba aptiko teisinę spragą „Marvel“ prekių ženklų licencijavime ir sėkmingai atgavo „Marvel Enterprises“ teises į filmą „Žmogus–voras“.
„Marvel Enterprise“ buvo suskirstyta į keturis pagrindinius padalinius: „Marvel Studios“, „Toy Biz“, „Licensing and Publishing“, o 1999 m. lapkritį prisidėjo ir „Marvel Characters Group“, kuri atsakinga už „Marvel“ intelektinę nuosavybę ir rinkodaros priežiūrą. 2000 m. lapkritį „Marvel“ išrinko Stevą Milo „Marvel New Media“ prezidentu. Jis buvo atsakingas už bendrovės svetainę.
Billas Stinas 2003 m. iš „Marvel“ nupirko „Quest Aerospace“, kuri nuo 1995 m. priklausiusė „Toy Biz“. 2003 m. vasarą „Marvel“ pateikė pasiūlymą dėl „Artisan Entertainment“. 2003 m. lapkritį Londone buvo įkurtas naujas padalinys „Marvel International“, kuriam vadovavo Brunas Maglionas. Šis padalinys rūpinosi įmonės veiklos plėtra ir dalyvavimu pagrindinėse tarptautinėse rinkose. 2003 m. gruodžio mėn. „Hearst Communications, Inc.“ įmonę „Marvel Entertainment“ pardavė „Cover Concepts“ bendrovei.
2004 m. lapkritį „Marvel“ sujungė vaikiškų miego drabužių licencijavimo verslą su „American Marketing Enterprises, Inc.“.
2004 m. lapkritį bendrovė padavė į teismą Pietų Korėjos „NCSoft Corp.“ ir San Chosė (Kalifornijoje) esančią „Cryptic Studios Inc.“ dėl galimo prekės ženklo pažeidimo jų didžiuliame kelių žaidėjų internetiniame žaidime „City of Heroes“. 2005 m. balandį su įmone ginčas buvo išspręstas dėl filmų autorinio atlyginimo su buvusiu „Marvel“ vyriausiu redaktoriumi, leidėju ir įkūrėju Stenu Li, jam buvo sumokėta 10 milijonų dolerių ir jis sutiko nebegauti honoraro.